== Forhistorien ==
Det var en arkitektkonkurrence i [[1954]], der banede vejen for, at arkitektfirmaet ''Jaenecke & Samuelson'' fik opgaven at tegne ''Nya Ullevi'', som det kaldtes. I [[1957]] kunne man rejse det 52 meter høje stålskelet til de bærende [[pylon]]er, og året efter stod stadionet færdigt. Konkurrencebidraget var en bearbejdning af de tidlige skitser til [[Malmö Stadion]], som Fritz Jaenecke også stod bag, og Ullevi fremtræder derfor med en dynamisk, skupturel og organisk form, der minder om arenaen i Malmö. Forskellen mellem de to anlæg er, at Ullevi er bygget som en lukket arena, hvor Malmö Stadion fremtræder mere åben i sin arkitektur og knap så stor og monumental som Ullevi.
Bygninger,_konstruktioner_og_anlæg Organisationer